રાજકોટમાંથી લાપતા થયેલી યુવતીની લાશ મુંબઇ ખાતેથી મળી આવી છે, જે પોલીસે પરિવારજનોને સોંપી છે. મુંબઇમાં ટ્રેન અકસ્માતમાં યુવતીનું મોત નીપજ્યું હોવાનું સામે આવ્યું છે. બીજી તરફ મૃતક યુવતીના પરિવારજનો દ્વારા એવો આક્ષેપ લગાવવામાં આવી રહ્યો છેકે પોલીસ દ્વારા ત્વરિત કાર્યવાહી કરવામાં આવી નહોતી. પરિવારજનોએ યુવતીની લાશ સાથે પોલીસ કમિશનર કચેરી બહાર ધરણા કર્યા છે અને શા માટે પોલીસે બેદરકારી દાખવી તેનો જવાબ માંગ્યો છે. તેમજ જે પોલીસ કર્મીઓ દ્વારા બેદરકારી દાખવવામાં આવી છે તેમની સામે પગલા ભરવાની માગ કરવામાં આવી છે.